Publication: Magyar Közlöny
Issue: MK-2009-155 (Year: 2009, Number: 155)
Era: 2004-2010
Section: 2009. évi CV. törvény
Paragraph Index: 125

1. CIKK A NABUCCO PROJEKT 1.1 A Szerzõdõ Államok teljes körû politikai támogatásukról biztosítják és vállalják, hogy elõsegítik, támogatják és megkönnyítik mindazon intézkedéseket, amelyek a Nabucco Projekt megvalósításához, területükön belül és azon keresztül földgáz szállításához szükségesek. A Szerzõdõ Államok törekszenek rá, hogy biztosítsák a területükön illetékes összes hatóság teljes körû együttmûködését és megtesznek minden olyan intézkedést, amely a fent említett vállalás teljesítéséhez szükséges. 1.2 A Szerzõdõ Államok elismerik, hogy minden Szerzõdõ Állam számára nagy fontossággal bír annak biztosítása, hogy az ellátásbiztonság megteremtése érdekében a vállalatok megfelelõ eszközökkel rendelkezzenek kielégítõ mennyiségû földgáznak kereskedelmi feltételek mellett történõ beszerzésére, és felismerik, hogy erre az állampolgáraik jólétének és biztonságának érdekében szükség van, továbbá a Szerzõdõ Államok eltökélt szándéka, a szolidaritás szellemében cselekedve a kollektív energiabiztonság elérése, és megjegyzik, hogy ez a szolidaritás választ ad az energiaellátás biztonságával kapcsolatos kihívásokra és ezért eloszlatja az e téren, különösen a Török Köztársaság részérõl felmerülõ aggályokat. Amennyiben valamely Szerzõdõ Államot érintõ földgázellátási zavar áll elõ, amely valamely másik Szerzõdõ Államra vagy harmadik országra is hatással van, a Szerzõdõ Államok a Megállapodás rendelkezéseinek megfelelõ, gyors és eredményes megoldást keresnek. 1.3 A Nabucco Projekt (a továbbiakban „a Nabucco Projekt” vagy „a Projekt”) a „Nabucco vezetékrendszert” jelenti, vagyis a kifejezetten erre a célra megépített földgázvezeték-rendszert a hozzá tartozó létesítményekkel, amely a kiindulási betáplálási pontokat az Osztrák Köztársaságban található Baumgartennel összeköti, ideértve a Nabucco Projekt tekintetében a kidolgozást, értékelést, tervezést, megszerzést, megépítést, telepítést, finanszírozást, biztosítást, tulajdonjogot, üzemeltetést, kereskedelmi célú hasznosítást, javítást, cserét, felújítást, karbantartást, bõvítést, hosszabbítást, védelmet, leszerelést, valamint az összes ezzel kapcsolatos vagy ezt érintõ tevékenységet. A Nabucco Projekt a Szerzõdõ Államok területén található, végsõ legnagyobb szállítási kapacitása pedig éves viszonylatban a gázvezeték teljes hosszában 31 milliárd köbméter. A Nabucco Projekt építésére, tulajdonviszonyaira, üzemeltetésére a Megállapodás, a projekttámogatási szerzõdések, valamint a Nabucco Nemzetközi Vállalat és a Nabucco Nemzeti Vállalatok között, illetve ezen társaságok egymás között vagy harmadik féllel megkötött magánjogi szerzõdései vonatkoznak.

Source: https://magyarkozlony.hu/hivatalos-lapok/cf57373582f5bc824f0100da1cf49319f99eaa3a/dokumentumok/c578791d23a3b11ee31643e7d69e8d9639c07187/letoltes